|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 112-19-О/3-10

Дана: 24.05.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 112-19-О -** **Набавка медицинске опреме I за потребе клиника КЦ Војводине**

**ПИТАЊА ПОТЕНЦИЈАЛНОГ ПОНУЂАЧА:**

„Поштовани,

Детаљном анализом достављене нам конкурсне документације Јавна набавка број ЈН 274-18-0 предмет набавке: НАБАВКА медицинске опреме I за потребе клиника Клиничког центра Војводине, установили смо да су нам потребне додатне информације и појашњења па Вас, у складу са чланом 63. став 2. Закона о јавним набавкама, благовремено, у предвиденом року, молимо да нам одговорите на следећа питања:

ПАРТИЈА БР. 12

Питање бр. 1:

Молимо наручиоца да појасни да ли већ поседује одговарајући систем за припрему воде за машину за прање и сушење хируршких инструмената која је предмет набавке у партији бр. 12 или је обавеза понуђача да уз машину испоручи одговарајући систем за припрему воде за несметан рад уређаја, обзиром да то није дефинисано самом техничком документацијом, а сматрамо да је од круцијалног значаја за несметан рад уређаја и задовољавајуће репроцесуирање инструмената.

Уколико наручилац већ поседује систем за припрему воде којом ће бити снабдевана предметна опрема, молимо да прецизно дефинише који квалитет воде тај систем обезбеђује.

Сваки произвођач машина за прање и дезинфекцију у свом упутству за употребу или у сервисном упутству има дефинисан минимални квалитет који долазна вода мора задовољити, како би машина несметано радила и како би процесуирање инструмената било у складу са стандардима.

Уколико квалитет воде којом се машина снабдева није адекватан, наручилац може себе довести у ситуацију да машина, која има изузетно велику материјалну вредност, претрпи непоправљиву штету, да му гаранција произвођача машине буде неважећа или, што би био далеко већи проблем, да процесуирање хируршких инструмената не буде адекватно.“

**ОДГОВОР НАРУЧИОЦА:**

Наручилац не поседује одговарајући систем за припрему воде за машину за прање и сушење хируршких инструмената која је предмет набавке у партији бр. 12 - Машине за прање и сушење хирушких инструмената за Службу операционих сала, већ захтева од понуђача да уз машину испоручи одговарајући систем за припрему воде за несметан рад уређаја.

Наручилац у овом тренутку не може да прецизно дефинише који квалитет воде тај систем треба да обезбеђује, јер сваки произвођач машина за прање и дезинфекцију у свом упутству за употребу, или у сервисном упутству, има дефинисан минимални квалитет који долазна вода мора задовољити, како би машина несметано радила и како би процесуирање инструмената било у складу са стандардима.

Наручилац ће у складу са одговором, изменити конкурсну документацију.

С поштовањем,

*Комисија за јавну набавку 112-19-О*